[{"text_idx": "#000000", "text": "En la kvartala revuo \u00bbPrenzlauer-Berg-Nachrichten\u00ab de septembro trovig\u0302is kontribuo de Kristina Auer kun la titolo: \u00bbPrenzlova Monto. Was soll das?\u00ab pri la teksto sur la fasado de la domo Danziger Strasse 50."}, {"text_idx": "#000002", "text": "En la domo trovig\u0302as ne nur la Kulturverein Prenzlauer Berg (KVPD), sed okazas de jaroj la regulaj renkontig\u0302oj de la Esperanto-grupo, kiu estas membro de c\u0302i tiu ascocio. La Kristina Auer miris pri la teksto en \u00bbstranga fremdlingvo\u00ab kaj komencis esplori. S\u0302i sukcesis kontakti Fritz Wollenberg, kiu organizas la kunvenojn de la Esperantistoj, kaj eksciis de li pri la ekesto."}, {"text_idx": "#000003", "text": "Li klarigis, ke la domo dum certa tempo ne estis uzata kaj post renovigo dum la 2000aj jaroj ig\u0302is renkontig\u0302ejo de Kulturverein Prenzlauer Berg (KVPD). La tiama estro Bernd S. Meyer havis la ideon kaj petis la tradukon al Esperanto. La teksto rilatas al simila surskribo de la S\u0302tata Opero, kie estas legebla: \u00bbReg\u0302o Friedrich al apolo kaj la muzoj\u00ab en latina lingvo."}, {"text_idx": "#000005", "text": "Tio honorigis la longjaran aktivecon de la Esperantistoj en la asocio. Wollenberg klarigas, ke Esperanto-grupo ekzistas de 1965, kaj ke li partoprenas de 1966. La unuaj kursoj estis en Prenzlauer Allee 217 kaj en la turoc\u0302ambro super \u00bbFranz-Club\u00ab.La klubo estis vaste konata diskoteko en orienta Berlino dum la periodo de GDR."}, {"text_idx": "#000007", "text": "Dum la solena malfermo 2006 okazis la inau\u0306guro de la surskribo, kiun la tiama estro Thilo Schwarz-Schlu\u0308\u00dfler propramane fiksis sur la fasado."}, {"text_idx": "#000009", "text": "Kristina Auer deziris ekscii, kial Fritz Wollenberg dum tiom da jaroj okupig\u0302is pri esperanto kaj li respondis, ke li konatig\u0302is al amikoj kaj konatuloj el plej diversaj landoj. C\u0302ar la Esperanto-Movado estas bone interligita oni c\u0302iam povas trovi ion kaj povas bone komuniki. Aliflanke la lingvo mem estus interesa, pro la logika kaj racia strukturo de planlingvo. Estas amuza por li eksperimenti kun la lingvo kaj okupig\u0302i pri la literaturo."}, {"text_idx": "#000010", "text": "Eble kelkaj legantoj de \u00bbPrenzlauer-Berg-Nachrichten\u00ab nun pli bone komprenas ejon en sia kvartalo kaj povas esti, ke ili ec\u0302 interesig\u0302os pri Esperanto."}]